**MÓDOSÍTOTT AJÁNLATTÉTELI FELHÍVÁS**

1. ***Az ajánlatkérő:***

**Tapolca Város Önkormányzata**

cím: 8300 Tapolca, Hősök tere 15

telefon: +36-87/510-126

fax: +36-87/511-164

képviseli: Császár László polgármester

email: harsfalvi.jozsef@tapolca.hu

kapcsolattartó: Hársfalvi József

1. ***Ajánlatkérő nevében eljáró szervezet:***

**PROVITAL Fejlesztési Tanácsadó Zrt.**

cím: 1022 Budapest, Bimbó út. 68.

telefon: +36 1/411-8414

fax: +36 1/411-8401

képviseli: Dr. Panácz István vezérigazgató

email: perger.kristof@provitalzrt.hu

kapcsolattartó: dr. Perger Kristóf Péter

1. ***A választott eljárás:***

Ajánlatkérő a Közbeszerzésekről szóló 2011. évi CVIII. törvény (a továbbiakban: „**Kbt.**”) 122. § (7) bekezdésének a) pontjában rögzített feltétel fennállása alapján, jelen ajánlattételi felhívás megküldésével a Kbt. harmadik része szerinti hirdetmény közzététele nélküli tárgyalásos közbeszerzési eljárást kezdeményez.

Ajánlatkérő az eljárás során a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 310/2011. (XII. 23.) Kormányrendelet előírásait figyelembe véve fog eljárni.

Tekintettel arra, hogy tárgyi eljárás tárgyát építési beruházás képezi, Ajánlatkérő az építési beruházások közbeszerzésének részletes szabályairól szóló 306/2011. (XII. 23.) Kormányrendelet szabályait is megfelelően fogja alkalmazni.

1. ***Az ajánlatkérő által a szerződéshez rendelt elnevezés:***

Vállalkozási szerződés.

1. ***A beszerzés tárgya és mennyisége:***

„Tapolca Városi Rendezvénycsarnok sérült rétegelt ragasztott fatartója, valamint a meglévő fatartók megerősítése vállalkozási szerződés keretében.”

Az építési beruházást a dokumentáció részeként kiadásra kerülő műszaki dokumentációban foglaltak szerint kell elvégezni.

A kivitelezés főbb paraméterei, mennyiségei:

Elvégzendő munkák:

Tapolca, Alkotmány u. 7. szám alatti 2034 helyrajzi ingatlanon lévő Városi Rendezvénycsarnok nagyterének tetőzetét tartó rétegelt ragasztott fa főtartók megerősítése tartónkénti feszítőmű beépítésével, a húzott és nyomott övek összecsavarozásával és hosszirányú merevítő rudak alkalmazásával – különös tekintettel a 2012. február 25-én tönkrement tartó helyreállításának többlet erősítő szerkezet igényére – a határozathoz csatolt és engedélyezési záradékkal ellátott műszaki tervdokumentációnak megfelelően.

**Főbb mennyiségek:**

**1) 12,5 mm vtg. gipszkarton álmennyezet szerelése hőszigetelés**

**visszaépítésével 94,00 m2**

**2) Fal és attikafedés szerelése zink lemezből építőlemezre,**

**vagy deszkaaljzatra rögzítve, lejtéssel és hőszigetelés**

**visszahelyezésével készítve 12,00 db**

**3) Rrfa tartók látszó felületeinek festése, javított felületek**

**láng- és gombamentesítő alapbeeresztése 1.037,80 m2**

**4) Rrfa bütüs végeinek párafékező mázolása színtelen**

**bevonattal – tartóvégeken, gépészeti áttöréseknél 24,66 m2**

**5) Különböző minőségű acélszerkezetek készítése alap- és**

**fedőmázolással 14,23 t**

**6) Ideiglenes acélhevederezés U szelvénnyel 0,80 t**

**7) Rrfa tartók gerincének átfúrása, 12 mm-es csavarmenetes**

**rúddal megerősítése 264,00 m**

**8) I keresztmetszetű Rrfa tartók gerincének átfúrása 12 mm-es**

**menetes szárakkal összecsavarozása 60,00 m**

**9) Guruló állvány 1 klt**

**10) Homlokzati csőállvány állítása 1 klt**

Részletes műszaki leírást az ajánlattételi dokumentáció tartalmazza.

Ajánlattevőnek ajánlatához csatolnia kell beárazva a módosított ajánlattételi dokumentáció részeként kiadásra kerülő módosított árazatlan költségvetési kiírást.

Ajánlatkérő tájékoztatja ajánlattevőket, hogy az ajánlattételi felhívásban, valamint a dokumentációban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek. Ajánlatkérő a 310/2011. (XII. 23.) Korm. rendelet 26. § (6) bekezdése alapján azzal mindenben egyenértékű terméket elfogad.

1. ***A szerződés időtartama, vagy a teljesítés határideje:***

A szerződés időtartama, vagy a teljesítés határideje: A szerződés aláírásától számított 70 naptári nap.

Ajánlatkérő előteljesítést elfogad.

1. ***A teljesítés helye:***

HU213 Tapolca Város közigazgatási területe: Tapolca, Alkotmány u. 7. sz., 2034 hrsz.

1. ***A szerződést biztosító mellékkötelezettségek:***

Késedelmi kötbér:

Az ajánlattevő a teljesítési határidő ajánlattevőnek felróható késedelmes teljesítése esetére késedelmi kötbért köteles fizetni, melynek mértéke a nettó szerződéses ellenérték 0,1%-a/nap, maximum a teljes nettó szerződéses ellenérték 20%-a.

Ajánlatkérő a késedelmi kötbér összegét jogosult az ajánlattevő által kiállított számlába beszámítani a Kbt. 130. § (6) bekezdésében foglaltak figyelembe vételével.

Jótállás

36 hónap.

Teljesítési biztosíték

Mértéke az egyösszegű ajánlati ár nettó értékének 3 %-a, a Kbt. 126. § (4) bekezdése szerinti határidőig kell teljesíteni a Kbt. 126. § (6) a) pontjában meghatározott módon. A biztosítéknak a sikeres műszaki átadás-átvétellel igazolt teljesítés időpontjáig kell érvényben lennie.

Előleg-visszafizetési biztosíték:

Mértéke az előleg teljes összegével megegyezik.

A nyertes ajánlattevőnek az előleg-visszafizetési biztosítékot a Kbt. 126. § (6) bekezdés a) pontjában meghatározott módon, legkésőbb az előleg igénylésének időpontjáig az ajánlatkérő rendelkezésére kell bocsátania és a szerződés teljesítéséig érvényességét fenn kell tartania. Az előleg-visszafizetési biztosíték nyújtása az előleg rendelkezésre bocsátásának feltétele.

1. ***Az ajánlatkérő pénzügyi ellenszolgáltatásainak feltételei, illetőleg a vonatkozó jogszabályokra hivatkozást:***

A kifizetés során a Kbt. 130. § (3) és (5) - (6) bekezdése irányadó.

Nyertes ajánlattevő a Kbt. 131.§ (1) bekezdése szerint kérheti előleg kifizetését a szerződésben foglalt teljes ellenszolgáltatás 5%-ának megfelelő összegben a 306/2011. (XII.23.) Korm. rendelet 12.§ (1) bekezdésében meghatározott időn belül.

Ajánlatkérő felhívja Ajánlattevők figyelmét, hogy a kifizetés vonatkozásában az adózás rendjéről szóló törvény (Art.) 36/A. § szerint kell eljárni.

A szerződéskötés valutaneme forint (HUF).

Ajánlatkérő lehetőséget biztosít 1 részszámla benyújtására az igazolt teljesítést követően a teljesítése 50%-os készültségéhez mérten. Az eredményes műszaki átadás-átvételi eljárásról kiállított Teljesítésigazolás alapján lehet a végszámlát kiállítani. A részszámla és végszámla szerinti nettó ellenszolgáltatás a szerződés megvalósult értékét nem haladhatja meg. Az esetlegesen igényelt előleg a végszámla összegéből kerül levonásra.

Ajánlatkérő a kifizetések teljesítése során az építési beruházások közbeszerzésének részletes szabályairól szóló 306/2011. (XII. 23.) Kormányrendelet 14. § -át megfelelően irányadónak tekinti.

Az ajánlattevők kötelesek figyelembe venni az általános forgalmi adóról szóló 2007. évi CXXVII. tv. 142. § rendelkezéseit.

A finanszírozás a következő jogszabályok alapján történik:

* + 2003. évi XCII. törvény az adózás rendjéről;
  + az építési beruházások közbeszerzésének részletes szabályairól szóló 306/2011. (XII. 23.) Kormányrendelet;
  + 2011. évi CVIII. törvény a közbeszerzésekről.

Az igazolt teljesítést követően a kifizetés a Kbt. 130. § (3) és (5) - (6) bekezdései, valamint alvállalkozó igénybevétele esetén az építési beruházások közbeszerzésének részletes szabályairól szóló 306/2011. (XII. 23.) Kormányrendelet 14. §-a valamint a 4/2011. (I. 28.) Kormányrendelet alapján történik.

1. ***Annak meghatározása, hogy az ajánlattevő tehet-e többváltozatú ajánlatot:***

Ajánlattevő nem tehet többváltozatú ajánlatot.

1. ***Annak meghatározása, hogy az ajánlattevő a beszerzés tárgyának egy részére tehet-e ajánlatot:***

Ajánlatkérő tárgyi közbeszerzési eljárásban nem teszi lehetővé részajánlatok tételét.

1. ***Az ajánlatok elbírálásának szempontja:***

Ajánlatkérő az ajánlatokat az ajánlatkérő képviseletében eljáró előterjesztése alapján, az ajánlatkérő által létrehozott Bíráló Bizottság javaslatát figyelembe véve a Kbt. 71. § (2) bekezdésének a) pontja szerinti ***„legalacsonyabb összegű ellenszolgáltatás”*** elve alapján értékeli.

Ajánlattevő az ajánlati árat egyösszegű ajánlati összárként köteles megadni nettó forintban, külön feltüntetve az ÁFA mértékét.

A bírálat alapját a nettó forintban számolt ajánlati összár képezi.

Az ajánlatkérő a Kbt. 72.§ (3) bekezdés a) pontja alapján jogosult közjegyző jelenlétében sorsolást tartani és a sorsolás alapján kiválasztott ajánlattevőt az eljárás nyertesének nyilvánítani, ha a legalacsonyabb összegű ellenszolgáltatást két vagy több ajánlat azonos összegben tartalmazza.

1. ***Kiegészítő tájékoztatás kérése:***

Az ajánlattevő az ajánlattételi felhívásban és dokumentációban meghatározottakkal kapcsolatban az ajánlattételi határidőt megelőzően írásban kiegészítő információkért fordulhat az eljáróhoz, aki a kért információt a Kbt. 122.§ (5) bekezdése alapján az ajánlattételi határidő lejárta előtt ésszerű időben írásban megadja. A tájékoztatás tartalmát valamennyi ajánlattevő megkapja. Az írásbeli tájékoztatás a Kbt. 45. § (3) bekezdésében maghatározott határidő betartása mellett oly módon kérhető, hogy a kérdéseknek a határidő lejártának napján meg kell érkezniük ajánlatkérő megbízottjához fax vagy e-mail útján. Ajánlattevő a kiegészítő tájékoztatás iránti kérelemben foglalt kérdéseit a kiegészítő tájékoztatás iránti kérelem előterjesztésével egyidejűleg, a kiegészítő tájékoztatás rugalmas nyújtása érdekében szíveskedjen elektronikus úton az perger.kristof@provitalzrt.hu e-mail címre is eljuttatni szerkeszthető formában is.

Az ajánlatkérő és a képviseletében eljáró megbízott felhívja az ajánlattevők figyelmét, hogy a kérdések feltételére nyitva álló határidő lejártát követően, a kiegészítő tájékoztatást az ajánlatkérőnek csak akkor kell megadnia, ha a tájékoztatás elkészítése és megküldése még az ajánlattételi határidő letelte előtt lehetséges. Az ajánlatkérő és a képviseletében eljáró megbízott az ajánlattételi határidő lejártát követően egészen az eredményhirdetésig az ajánlattevők megkereséseire, kérdéseire nem válaszol.

1. ***A kizáró okok:***

*Az előírások teljesítésének igazolásához szükséges adatok és a megkövetelt igazolási mód:*

1) Az eljárásban nem lehet ajánlattevő, alvállalkozó, alkalmasság igazolásában részt vevő gazdasági szereplő, akivel szemben az alábbi feltételek bármelyike fennáll:

Az ajánlattevővel szemben a Kbt. 56.§ (1) bekezdésében, az 56.§ (2) bekezdésében meghatározott kizáró okok bármelyike fennáll.

Az ajánlattevő alvállalkozójával vagy az alkalmasság igazolásában részt vevő gazdasági szereplővel szemben a Kbt. 56.§ (1) bekezdésében meghatározott kizáró okok bármelyike fennáll.

2) Az Ajánlatkérőnek az eljárásból ki kell zárnia az olyan ajánlattevőt, alvállalkozót, az alkalmasság igazolásában résztvevő gazdasági szereplőt, akivel szemben az 1) pontban meghatározott kizáró okok az eljárás során következnek be.

Az igazolás módja:

Ajánlattevőknek a Kbt. 122. § (1) bekezdésében és a 310/2011. (XII. 23.) Korm. rendelet 12. §-ban foglaltak alapján szükséges a kizáró okok fenn nem állásáról nyilatkoznia.

Az ajánlattevő, az alvállalkozója és adott esetben az alkalmasság igazolásában részt vevő más szervezet vonatkozásában a Kbt. 58. § (3) bekezdése szerinti nyilatkozatot köteles benyújtani a Kbt. 56.§ (1) bekezdésében foglalt kizáró okok hiányáról.

Ajánlattevő ajánlatában köteles csatolni a 310/2011. (XII.23.) Korm. rendelet 12. §-a szerinti nyilatkozatát a Kbt. 56. § (1) bekezdés kc) pontja tekintetében.

1. ***Az alkalmassági követelmények és a Kbt. 55. § (2) bekezdésében foglaltak:***

***Az ajánlattevők pénzügyi-gazdasági alkalmasságának megítéléséhez szükséges adatok és a megkövetelt igazolási mód:***

P/1

A 310/2011. (XII. 23.) Korm. rendelet 14. § (1) bekezdésének a) pontja alapján ajánlattevő csatolja a cégjegyzékben szereplő valamennyi számlavezető pénzügyi intézménytől származó, valamennyi pénzügyi számlájára vonatkozó nyilatkozatot az alábbi tartalommal:

* mióta vezeti a bankszámlát,
* vezetett bankszámla száma
* számláján a felhívás megküldésétől visszafelé számított egy évben volt-e 15 napot meghaladó sorban állás.

A Kbt. 55. § (4) bekezdése alapján az előírt alkalmassági követelményeknek a közös ajánlattevők vagy közös részvételre jelentkezők együttesen is megfelelhetnek, illetve azon, a Kbt. 55. § (1) bekezdés d) pontja szerint meghatározott követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, elegendő, ha közülük egy felel meg.

Az előírt alkalmassági követelményeknek az ajánlattevők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban, ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Az ajánlattevő az alkalmasság igazolása során más szervezet kapacitására a Kbt. 55. § (6) bekezdése alapján az alábbiak szerint támaszkodhat.

*a)* ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, **vagy**

*c)* a gazdasági és pénzügyi alkalmasság igazolása során – az *a)* pontban foglaltakon túl – akkor is, ha az ajánlattevő (részvételre jelentkező) ajánlatában (részvételi jelentkezésében) benyújtja az alkalmasság igazolásában részt vevő más szervezet nyilatkozatát, amelyben e más szervezet az ajánlattevő fizetésképtelensége esetére kezességet vállal az ajánlatkérő mindazon kárának megtérítésére, amely az ajánlatkérőt az ajánlattevő teljesítésének elmaradásával vagy hibás teljesítésével összefüggésben érte, és amely más biztosítékok érvényesítésével nem térült meg.

***Az ajánlattevők pénzügyi-gazdasági alkalmasságának minimum követelménye(i):***

P/1

Ajánlattevő alkalmatlan a szerződés teljesítésére, amennyiben pénzügyi intézménytől származó nyilatkozatai alapján megállapítható, hogy számláján a felhívás megküldésétől visszafelé számított egy évben 15 napot meghaladó sorban állás fordult elő.

***Az ajánlattevők műszaki-szakmai alkalmasságának megítéléséhez szükséges adatok és a megkövetelt igazolási mód:***

M/1

Ajánlattevő csatolja a 310/2011. (XII. 23.) Korm. rendelet 15. § (2) bekezdésének a) pontja alapján az eljárást megindító felhívás megküldésétől visszafelé számított öt év (60 hónap) legjelentősebb tetőépítésre/felújításra/javításra vonatkozó beruházásainak ismertetéséről szóló nyilatkozatát a 310/2011. (XII. 23.) Korm. rendelet 16. § (5) bekezdése szerint igazolva az alábbi tartalommal:

- a kivitelezés tárgya

- az ellenszolgáltatás összege

- teljesítés ideje, helye

- szerződést kötő másik fél

- nyilatkozat arról, hogy a teljesítés az előírásoknak és a szerződésnek megfelelően történt-e.

M/2

Ajánlattevő csatolja a 310/2011. (XII. 23.) Korm. rendelet 15. § (2) bekezdésének e) pontja alapján nyilatkozatát azoknak a szakembereknek megnevezésével, képzettségük, végzettségük ismertetésével, akiket be kíván vonni a teljesítésbe.

Akinél követelmény, csatolni kell a 191/2009. (IX. 15.) és a 244/2006. (XII. 5.) Korm. rendelet szerinti nyilvántartásba vételt igazoló hatósági határozatot, valamint minden esetben a szerződés teljesítésébe bevonni kívánt szakember(ek) szakmai tapasztalatának, képzettségének ismertetését tartalmazó, a szakember által saját kezűleg aláírt önéletrajzot, akinél követelmény a képzettséget igazoló okiratok egyszerű másolatát, valamint rendelkezésre állási nyilatkozatot.

Akiknél követelmény a hatósági nyilvántartásba vétel (felelős műszaki vezetők), úgy jelöljék meg, hogy a szakember mely kamarai névjegyzékben szerepel a kamarai nyilvántartási számmal és a vonatkozó kamarai nyilvántartáshoz való elérési útvonallal, a Kbt. 36.§ (5) bekezdése esetének fennálltakor, ez esetben a nyilvántartásba vételt igazoló hatósági határozatot nem kötelező csatolni.

A szakmai tapasztalat időtartama a szakmai önéletrajzzal igazolandó. A szakemberek csatolandó önéletrajzának legalább az ajánlattételi dokumentáció mellékletét képező önéletrajzmintában meghatározott tartalmi elemeket tartalmaznia szükséges.

A Kbt. 55. § (4) bekezdése alapján az előírt alkalmassági követelményeknek a közös ajánlattevők vagy közös részvételre jelentkezők együttesen is megfelelhetnek, illetve azon, a Kbt. 55. § (1) bekezdés d) pontja szerint meghatározott követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, elegendő, ha közülük egy felel meg.

Az előírt alkalmassági követelményeknek az ajánlattevők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban, ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Az ajánlattevő az alkalmasság igazolása során más szervezet kapacitására a Kbt. 55. § (6) bekezdése alapján az alábbiak szerint támaszkodhat.

*a)* ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, **vagy**

*b)* ha az alkalmassági követelmény korábbi szállítások, szolgáltatások vagy építési beruházások teljesítésére vonatkozik, az ajánlattevő (részvételre jelentkező) nyilatkozik arról, hogy milyen módon vonja be a teljesítés során azt a szervezetet, amelynek adatait az alkalmasság igazolásához felhasználja, amely lehetővé teszi e más szervezet szakmai tapasztalatának felhasználását a szerződés teljesítése során.

***Az ajánlattevők műszaki-szakmai alkalmasságának minimum követelménye(i):***

M/1

Ajánlattevő alkalmatlan, amennyiben nem rendelkezik az eljárást megindító felhívás feladásától visszafele számított öt évben (60 hónap) legalább egy, minimum nettó 25.000.000,- Ft értékben teljesített tetőépítésre / felújításra / javításra vonatkozó referenciával.

M/2

Ajánlattevő alkalmatlan, amennyiben nem rendelkezik a kivitelezési munkához szükséges legalább egy fő 3 éves felelős műszaki vezetői szakmai gyakorlattal rendelkező „A” kategóriába sorolt szakirányú felelős műszaki vezetővel, aki a névjegyzékben szerepel magasépítési építmények szakterületen /MV-Ép/A/.

1. ***Hiánypótlási lehetőség:***

Ajánlatkérő a Kbt. 67. §-a alapján hiánypótlási lehetőséget biztosít.

1. ***Ajánlattételi határidő:***

**2012. október 31. 11:00 óra**

1. ***Az ajánlat benyújtásának címe:***

**PROVITAL Fejlesztési Tanácsadó Zrt.** (1022 Budapest, Bimbó út 68.)

1. ***Az ajánlattétel nyelve:***

Magyar

1. ***Az ajánlatok felbontásának helye, ideje:***

**PROVITAL Fejlesztési Tanácsadó Zrt.** (1022 Budapest, Bimbó út 68.)

**2012. október 31. 11:00 óra**

1. ***Az ajánlatok felbontásán jelenlétre jogosultak:***

A Kbt. 62. § (2) bekezdése szerinti személyek.

1. ***Az ajánlati kötöttség minimális időtartama***

A tárgyalások lezárultától számított 60 nap, amennyiben a tárgyalás(ok) szerint végleges ajánlat megtétele szükséges, úgy a végleges ajánlat megtételétől, illetve annak megtételére nyitva álló határidő lejártától számított 60 nap.

Ajánlatkérő az ajánlati kötöttséggel kapcsolatosan külön felhívja a figyelmet a Kbt. 124. § (5) bekezdésére.

1. ***A tárgyalás lefolytatásának menete és az ajánlatkérő által előírt alapvető szabályai, az első tárgyalás időpontja:***

Ajánlatkérő rögzíti, hogy a szerződéses feltételekről, valamint műszaki kérdésekről, a pénzügyi és egyéb feltételekről egyszerre kíván tárgyalni az ajánlattevőkkel.

A tárgyaláson ajánlattevőt a nevében nyilatkozattételre és kötelezettségvállalásra jogosult személynek kell képviselnie.

Ajánlatkérő egy alkalommal kíván tárgyalni az ajánlattevőkkel, azonban fenntartja magának a jogot arra vonatkozólag, hogy amennyiben szükségesnek ítéli további tárgyalásokat tartson.

Amennyiben az Ajánlatkérő úgy ítéli meg, hogy további tárgyalási fordulók megtartása szükséges, úgy ennek tényéről az ajánlattevőket az első tárgyalási fordulón fogja értesíteni a következő tárgyalási forduló időpontjának a megjelölésével.

Amennyiben a változások nagyságrendje indokolja, úgy az Ajánlatkérő az ajánlattevőket arra fogja felszólítani, hogy a végső ajánlatukat írásban juttassák el az Ajánlatkérő képviseletében eljáró személynek.

A Kbt. 92. § (8) bekezdésére való tekintettel, amennyiben az Ajánlatkérő nem írja elő végleges ajánlatok írásbeli benyújtását, az utolsó tárgyalás befejezését követően két munkanapon belül minden ajánlattevővel egyidejűleg ismertetni fogja az ajánlatoknak azokat a számszerűsíthető adatait, amelyek az értékelési szempont (részszempontok) alapján értékelésre kerülnek.

A Kbt. 92. § (7) bekezdésére alapján, valamint tekintettel arra, hogy a jelen közbeszerzési eljárás tárgyát építési beruházás képzi, az Ajánlatkérő felhívja a figyelmet arra, hogy az ajánlati ár változásakor az azt alátámasztó árazott költségvetést is be kell nyújtani a végleges ajánlatban.

A Kbt. 97. § (2) bekezdése alapján, az Ajánlatkérő felhívja a figyelmet arra, hogy a tárgyalás során a közbeszerzés tárgya és feltételei nem változhatnak olyan módon, hogy:

a) az eljárás alapján megkötött szerződés tárgya vagy feltételei olyan jellemzőjében, illetve körülményében tér el az ajánlattételi felhívás megküldésekor beszerezni kívánt beszerzési tárgytól vagy megadott szerződéses feltételektől, amely nem tette volna lehetővé tárgyalásos eljárás alkalmazását,

b) az ajánlattételi felhívásban és a dokumentációban közölt feltételek olyan mértékben módosulnak vagy egészülnek ki, hogy annak következtében valamelyik ajánlattevő nem képes a tárgyalások befejezésével végleges ajánlatot tenni, vagy

c) a bírálat szempontjai vagy módszere változna.

Az első tárgyalás időpontja, valamint a tárgyalás helyszíne:

Időpont: **2012. november 9. 13:00 óra**

Helyszín: Tapolca Város Önkormányzata (8300 Tapolca, Hősök tere 15. „A” épület II. emelet 33-34. iroda)

1. ***Az eljárás eredményéről szóló összegezés megküldésének napja és a szerződéskötés tervezett időpontja:***

Az eljárás eredményéről szóló összegezés megküldésének napja: a Kbt. 77. § (1) - (2) bekezdésében meghatározottak szerint, a Kbt. 65.§ (1) bekezdése alapján az ajánlati kötöttség lejártáig.

A szerződéskötés tervezett időpontja: az összegezés megküldésétől számított 11. napon.

1. ***A dokumentáció rendelkezésre bocsátásának módja, határideje, beszerzési helye és pénzügyi feltételei:***

Ajánlatkérő az ajánlattételi felhívás mellékleteként külön dokumentációt készít, melyet a Kbt. 52. § (3) bekezdése alapján térítésmentesen küld meg ajánlattevők részére az ajánlattételi felhívás megküldésével egyidejűleg.

1. ***Amennyiben a szerződés EU alapokból finanszírozott projekttel és/vagy programmal kapcsolatos, úgy annak megjelölése:*** -
2. ***Egyéb információk:***
3. Az ajánlattevő a Kbt. 40. § (1) bekezdése alapján köteles megjelölni az ajánlatában a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni, az ezen részek tekintetében a közbeszerzés értékének tíz százalékát meghaladó mértékben igénybe venni kívánt alvállalkozókat, valamint a közbeszerzésnek azt a százalékos arányát, amelynek teljesítésében a megjelölt alvállalkozók közre fognak működni.

A nemleges tartalmú nyilatkozatot is csatolni kell!

Az Ajánlatkérő felhívja az ajánlattevők figyelmét, hogy a fentiekben rögzített nyilatkozatuk kitöltésekor vegyék figyelembe a Kbt. 26. §-át, amelynek értelmében egy személy (szervezet) a közbeszerzés értékének huszonöt százalékát meghaladó mértékben fog részt venni a szerződés - részajánlat-tételi lehetőség biztosítása esetén egy részre vonatkozó szerződés - teljesítésében, akkor nem lehet alvállalkozónak minősíteni, hanem az ajánlatban és a szerződés teljesítése során közös ajánlattevőként kell, hogy szerepeljen.(Egy gazdasági szereplőnek a szerződés teljesítésében való részvétele arányát az határozza meg, hogy milyen arányban részesül a jelen közbeszerzés tárgyának általános forgalmi adó nélkül számított ellenértékéből.)

1. Ajánlattevő köteles ajánlatához csatolni a Kbt. 58. § (3) bekezdése szerinti nyilatkozatát arról, hogy nem vesz igénybe a Kbt. 56. §-a szerinti kizáró okok hatálya eső alvállalkozót és alkalmasságát igazoló más szervezetet.

A Kbt. 57. §-a szerinti kizáró okok tekintetében ajánlattevő választása szerint:

ba) saját nyilatkozatot nyújt be arról, hogy nem vesz igénybe a Kbt. 57. § szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik a Kbt. 57. §-a szerinti kizáró okok hatálya alá, vagy

bb)az eljárásban megjelölt alvállalkozó nyilatkozatát – a meg nem jelöltekre az ba) pont szerinti nyilatkozat mellett –, valamint az alkalmasság igazolására igénybe vett más szervezet nyilatkozatát is benyújthatja arról, hogy a szervezet nem tartozik a Kbt. 57. §- a szerinti kizáró okok hatálya alá.

1. Ajánlattevő a Kbt. 54. § (1) bekezdésével összhangban tájékozódni köteles a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
2. Az ajánlat elején – a dokumentációhoz mellékelt nyilatkozatminta alapján – felolvasólapot kell elhelyezni, valamennyi a Kbt. 62. § (3) bekezdése szerinti adat feltüntetésével.
3. Az ajánlatokat írásban, **2 példányban** (1 eredeti, 1 másolat), zárt csomagolásban kell benyújtani a Kbt. 60. § (1) bekezdése alapján ajánlatkérő által alábbiakban előírt formai követelményeknek megfelelően. Amennyiben eltérés van az ajánlat *„eredeti”* és *„másolati”* példánya között, Ajánlatkérő az *„eredeti”* példányt tekinti irányadónak.

Az ajánlat formai követelményei a következők:

ea) Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

eb) Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is köteles elfogadni, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges.

ec) Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

ed) Az eredeti ajánlaton meg kell jelölni, hogy az az eredeti példány.

**Ajánlattevő köteles a teljes ajánlatát írásvédett** (pl. PDF vagy JPG) **formátumban, elektronikus úton** (CD vagy DVD adathordozón) **is benyújtani!**

Az ajánlatokat tartalmazó csomag külső borításán *a „Tapolca - Városi Rendezvénycsarnok -* *Ajánlat”*, illetve *„Az ajánlattételi határidő lejártáig felbontani tilos!”* megjelölést kell feltüntetni.

1. Az ajánlatban benyújtott igazolásokat a Kbt. 36. § (3) bekezdése alapján egyszerű másolatban is be lehet nyújtani (azonban valamennyi nyilatkozatot eredetiben kell csatolni). Amennyiben a felhívás alapján valamely követelés érvényesítésének alapjául szolgáló irat, igazolás, vagy nyilatkozatot szükséges becsatolni (pl: bankgarancia vagy kezességvállalásról szóló nyilatkozat, úgy azt eredeti, vagy hiteles másolatban kell becsatolni az eredeti ajánlatban.

Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 36. § (3) bekezdése alapján Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel.

1. Az ajánlatban lévő, minden - az ajánlattevő vagy alvállalkozó, vagy kapacitást (erőforrást) nyújtó szervezet által készített - dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. A 310/2011. (XII. 23.) Korm. rendelet 15. § (1) bekezdés c), a 15. § (2) bekezdés c) és e), a 15. § (3) bekezdés b) és d) pontjai szerinti személyek maguk kötelesek aláírni az őket bemutató, illetve a rendelkezésre állásukat bizonyító iratot.

Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni

1. Amennyiben valamely igazolás vagy nyilatkozat nem magyar nyelven kerül csatolásra, cégszerű aláírással ellátott magyar nyelvű fordítását is mellékelni kell. Ajánlatkérő a nem magyar nyelven benyújtott dokumentumok ajánlattevő általi felelős fordítását is köteles elfogadni.
2. Az ajánlatnak tartalmaznia kell ajánlattevő Kbt. 60. § (3) bekezdésében foglaltaknak megfelelő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. A Kbt. 60. § (5) bekezdése alapján ajánlattevőnek nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
3. Ajánlattevőként szerződő fél köteles – legkésőbb a szerződéskötés időpontjára – felelősségbiztosítási szerződést kötni vagy meglévő felelősségbiztosítását kiterjeszteni legalább nettó 3.000.000 Ft/ káresemény mértékre építési kivitelezésből származó kár terjedelemre, a kivitelezés teljes időtartamára.
4. Ajánlatkérő felhívja ajánlattevő figyelmét, hogy az ajánlatkérőként szerződő fél vagy a nevében eljáró személy (szervezet) a szerződés teljesítése során az építési napló adatai alapján köteles ellenőrizni, hogy a teljesítésben a Kbt. 128. § (2)–(3) bekezdésében foglaltaknak megfelelő alvállalkozó vesz részt.
5. Ajánlatkérő felhívja ajánlattevő figyelmét, hogy az ajánlattevőként szerződő fél az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, általános forgalmi adó (a továbbiakban: áfa) nélkül számított ellenszolgáltatás tíz-tíz százalékát elérő biztosítékot köthet ki.
6. Érvénytelen az ajánlat, ha az Ajánlattevő a jelen felhívásban meghatározott kizáró okok hatálya alatt áll.
7. A Kbt. 56. § (1) bekezdés k) pont kc) alpontja tekintetében ajánlattevő köteles nyilatkozni arról, hogy olyan társaságnak minősül-e, melyet nem jegyeznek szabályozott tőzsdén vagy amelyet szabályozott tőzsdén jegyeznek, ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani. Amennyiben a pénzmosásról szóló törvény 3. § r) pontja szerinti tényleges tulajdonos nincsen, az ajánlattevő, illetve részvételre jelentkező erre vonatkozó nyilatkozatát.

A pénzmosásról szóló törvény 3. § r) pontja:

ra) az a természetes személy, aki jogi személyben vagy jogi személyiséggel nem rendelkező szervezetben a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

rb) az a természetes személy, aki jogi személyben vagy jogi személyiséggel nem rendelkező szervezetben - a Polgári Törvénykönyvről szóló 1959. évi IV. törvény (a továbbiakban: Ptk.) 685/B. § (2) bekezdésében meghatározott - meghatározó befolyással rendelkezik,

rc) az a természetes személy, akinek megbízásából valamely ügyleti megbízást végrehajtanak, továbbá

rd) alapítványok esetében az a természetes személy,

1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár;

1. Az ajánlatnak tartalmaznia kell:

* az ajánlatot aláíró valamennyi személy érvényes aláírási címpéldánya, vagy a 2006. évi V. törvény 9. § (1) bekezdés szerinti aláírási-mintája;
* a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

1. Ajánlatkérő az ajánlattevő pénzügyi és gazdasági, valamint műszaki-szakmai alkalmasságának feltételeit és igazolását a minősített ajánlattevők jegyzékéhez képest szigorúbban határozta meg.
2. Közös ajánlattétel esetében az ajánlathoz csatolni kell a közös egyetemleges felelősségvállalásról szóló megállapodást (konzorciális szerződést), amely tartalmazza az ajánlattevők között, a közbeszerzési eljárással kapcsolatos hatáskörök bemutatását, kijelöli azon ajánlattevőt, aki a konzorciumot az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak.

Ajánlatkérő felhívja ajánlattevők figyelmét a **Kbt. 95.§ (2) bekezdésére, mely szerint az ajánlattételre felhívott gazdasági szereplők közösen nem tehetnek ajánlatot**, nincs azonban akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek ajánlatkérő nem küldött ajánlattételi felhívást.

1. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
2. Az ajánlat, hiánypótlás és egyéb dokumentumok illetve az azzal kapcsolatos postai küldemények esetleges késéséből vagy elvesztéséből eredő kockázat az ajánlattevőt terheli. Amennyiben ajánlatkérő a hiánypótlás és egyéb dokumentumok postai (személyes) teljesítése mellett lehetőséget nyújt fax ill. e-mail útján történő teljesítésre, a határidőben történő beérkezéssel kapcsolatos kockázatot ajánlattevő viseli.  
   Az ajánlatok és egyéb dokumentumon leadására Ajánlatkérő képviseletében eljáró munkanapokon 9 és 16 óra között (ajánlattételi határidő napján 9 és 11 óra) biztosít lehetőséget.
3. A jelen felhívásban előírt biztosíték(ok) Kbt. 126. § (4) bekezdése szerinti határidőre történő rendelkezésre bocsátásáról az ajánlattevőnek a Kbt. 126. § (5) bekezdése alapján az ajánlatban nyilatkoznia kell.
4. Az ajánlatnak tartalmaznia kell a felhívásban külön ki nem emelt, azonban a Kbt. által előírt egyéb nyilatkozatokat, igazolásokat és más dokumentumokat.
5. A vállalási árnak tartalmaznia kell minden költséget és a kivitelezéshez szükséges munkát, mely az ajánlattételi felhívásban és dokumentációban meghatározott feltételekkel a szerződés szerinti teljesítéséhez szükséges.

Ajánlattevő továbbá köteles az ajánlatához mellékelt árazott költségvetési kiírást **elektronikusan, szerkeszthető formában is csatolni** a benyújtásra kerülő CD-n vagy DVD-n!

1. A jelen ajánlattételi felhívásban és a dokumentációban nem szabályozott kérdésekben a közbeszerzésekről szóló 2011. évi CVIII. törvény az irányadó.
2. ***A módosított ajánlattételi felhívás megküldésének napja:*** *2012. október 25. napja*

******